Mutaxassislar Parijdagi teraktlarda qurbon bo‘lganlardan 20-30 nafarining shaxsini aniqlashga ulgurmadi, deya xabar bermoqda Fransiya bosh vaziri Manuel Vals. “103 kishining jasadi identifikatsiya qilindi, 20-30 nafargacha kishining shaxsi hozircha aniqlashtirilgan yo‘q”, - dedi bosh vazir jurnalistlarga. Eslatib o‘tamiz, 13 noyabr oqshomida Parijning bir qancha okruglarida teraktlar uyushtirildi va buning oqibatida 129 nafar kishi nobud bo‘ldi, jarohat olganlardan 99 kishining ahvoli ancha og‘irligi ma’lum qilindi.